**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. augusztus 23-i nyilvános üléséről, mely 17óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor alpolgármester

Dr. Thoma Elek

Rózsavölgyi László

Süle Tamás

Távol van: Süle Tamás

Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 4 fő jelen van. Süle Tamás képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**33/2018.(VIII.23.) önkormányzati határozat**

Magyargencs Község Önkormányzatának képviselő-testülete 2018. augusztus 23-i nyilvános üléséről napirendjét az alábbiak szerint határozza meg:

1. Védőnői munkakör betöltésére kiírt pályázat eredményének megállapítása

Előadó: polgármester

1. Fogászati asszisztens munkakör betöltésére kiírt pályázat eredményének megállapítása

Eladó:polgármester

1. Gépjármű Üzemeltetési Szabályzat módosítása

Előadó:polgármester

1. …./2018. (…..) rendelete az avar és kerti hulladék nyílt téri égetéséről szóló 10/2004.(IV.29.) rendelet módosításáról

Előadó: polgármester

1. Veszprém Megyei Katasztrófavédelmi Igazgatóság támogatása

Előadó: polgármester

1. 2018. évi rendkívüli önkormányzati támogatásra igény benyújtása

Előadó:polgármester

1. Vegyes ügyek

Előadó: polgármester

1. Hatósági ügyek

Előadó: polgármester

**Napirendek tárgyalása:**

1. **Védőnői munkakör betöltésére kiírt pályázat eredményének megállapítása**

Boros Tamás polgármester elmondja, hogy a védőnői körzet évek óta helyettesítéssel került ellátásra. A helyettesítő személyével teljesen meg volt elégedve az önkormányzat, de így csökkentett finanszírozásban részesültünk, a körzet ellátatlannak minősült, így a pályázati lehetőségeket sem sikerült kihasználni. A kiírt pályázatra 1 fő adta be jelentkezését. A pályázat a kiírásnak megfelel, javasolja Böröczky Borbála pályázatát támogassa a Képviselő-testület. 2018. szeptember 1 napjával történjen meg a kinevezése.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**34/2018.(VIII.23.)önkormányzati határozat**

Magyargencs Község Önkormányzat Képviselő-testülete úgy döntött, hogy támogatja Böröczky Borbála benyújtott pályázatát, és az alábbiak szerint döntött.

A Képviselő-testület 2018.szetember 1 napjával kinevezi védőnői munkakörbe Böröczky Borbála (lakcím: 8500 Pápa, Veszprémi út 21. ) lakost. közalkalmazotti jogviszony időtartama: határozatlan idejű közalkalmazotti jogviszony, 6 hónap próbaidővel. Munkaidő:teljes munkaidő, 40 óra/hét. Feladata a területi védőnői ellátásról szóló 49/2004. (V.21.) ESZCSM rendelet szerinti védőnői feladatok ellátása Magyargencs, Kemenesszentpéter és Kemeneshőgyész települések közigazgatási területén. A Képviselő-testület megbízza a polgármestert, hogy a szükséges munkáltatói intézkedéseket tegye meg.

Határidő: 2018. szeptember 1.

Felelős: polgármester

**2)Fogászati asszisztens munkakör betöltésére kiírt pályázat eredményének megállapítása**

**Eladó:polgármester**

Boros Tamás polgármester elmondja, hogy a fogászati ellátást megbízási szerződéssel láttatjuk el. A doktornő saját asszisztense szintén megbízási szerződéssel került foglalkoztatásra, de csak ideiglenesen vállalta a feladatot. A bejárás, a távolság és egyéb okok miatt a továbbiakban a jelenlegi asszisztensnek bejelentette távozását. Szükségessé vált a pályázat kiírása. Egy jelentkező nyújtotta be pályázatát, Bognárné Végh Lilla, javasolja pályázat támogatását.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**35/2018.(VIII.23.)önkormányzati határozat**

Magyargencs Község Önkormányzat Képviselő-testülete úgy döntött, hogy támogatja Bognárné Végh Lilla benyújtott pályázatát, és az alábbiak szerint döntött.

A Képviselő-testület 2018.szetember 1 napjával kinevezi fogászati asszisztens munkakörbe Bognárné Végh Lilla (lakcím: 8500 Pápa, Gyimóti út 78/D 1/3 ) lakost. A közalkalmazotti jogviszony időtartama: határozatlan idejű közalkalmazotti jogviszony, 6 hónap próbaidővel. Munkaidő: 20 óra/hét. Feladata a fogászati asszisztensi kompetenciának megfelelő feladatok ellátása. A Képviselő-testület megbízza a polgármestert, hogy a szükséges munkáltatói intézkedéseket tegye meg.

Határidő: 2018. szeptember 1.

Felelős: polgármester

**3)Gépjármű Üzemeltetési Szabályzat módosítása**

**Előadó:polgármester**

Boros Tamás polgármester elmondja, hogy a szabályzat módosításának indoka, hogy az új gépjármű adatai nem kerültek átvezetésre a csere után, valamint a gépkocsi vezetésére jogosultak körét is frissíteni kellett. A szabályzatot mindenki megtekinthette, megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**36/2018.(VIII.23.)önkormányzati határozat**

Magyargencs Község Önkormányzat Képviselő-testülete úgy döntött, hogy Magyargencs Község Önkormányzat módosított gépjármű üzemeltetési szabályzatát elfogadja az előterjesztés szerint.

Felelős:polgármester

Határidő: azonnal

**4)…./2018. (…..) rendelete az avar és kerti hulladék nyílt téri égetéséről szóló 10/2004.(IV.29.) rendelet módosításáról**

**Előadó:polgármester**

Boros Tamás polgármester elmondja, hogy a rendelet módosítását abból kifolyólag szeretné módosítani, hogy a nyári időszakban nincs lehetőség az avar, kerti hulladék égetésére.

Javasolja, hogy április 16 és augusztus 30.-a közötti időszakban minden hónap első hétfőjén biztosítson lehetőséget a testület az égetésre. Természetesen tűzgyújtási tilalom idején tilos a tűzgyújtás.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**9/2018.(IX.6.)önkormányzati rendelet**

## Magyargencs község Önkormányzat Képviselő-testülete úgy döntött, hogy az avar és kerti hulladék nyílt téri égetéséről szóló 10/2004.(IV.29.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Veszprém Megyei Katasztrófavédelmi Igazgatóság támogatása**

**Előadó: polgármester**

Boros Tamás polgármester elmondja, hogy a Veszprém Megyei Katasztrófavédelmi Igazgatóság támogatáskérő levéllel kereste meg az önkormányzatot. Minden évben 5000.-Ft támogatást szoktunk nyújtani, javasolja, hogy az idei évben is kerüljön megállapításra 5000.-Ft.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**37/2018.(VIII.23.)önkormányzati határozat**

Magyargencs Község Önkormányzat Képviselő-testülete úgy döntött, hogy 5000.-Ft támogatást nyújt a Veszprém Megyei Katasztrófavédelmi Igazgatóság Pápai Katasztrófavédelmi Kirendeltség (8500 Pápa, Major u. 20.) részére 5000.- Ft támogatást nyújt.

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**6)2018. évi rendkívüli önkormányzati támogatásra igény benyújtása**

**Előadó:polgármester**

Boros Tamás polgármester elmondja, hogy a települési önkormányzatok a Magyarország 2018. évi központi költségvetéséről szóló 2017. évi C. törvény 3. melléklet I. 10. pontja alapján rendkívüli önkormányzati támogatást és ennek keretében rendkívüli szociális támogatást igényelhetnek a működőképességük megőrzésére, feladatellátásukat veszélyeztető helyzet elhárítása, valamint az Önkormányzat rendelete szerinti települési támogatások maradéktalan teljesítése céljából.

A támogatás igénylésére vonatkozó pályázati kiírás a kormányzati portál Belügyminisztérium honlapján került közzétételre.

1.) A pályázati kiírás alapján az alábbi jogcímeken nyújtható be támogatási igény:

a) Az önkormányzat működőképességének megőrzése vagy egyéb, a feladataik ellátását veszélyeztető helyzet elhárítására.

b) Külön igénylés és eljárás útján a szociális igazgatásról és szociális ellátásról szóló 1993. évi III. törvény 45. §-a szerinti települési támogatások 2018. évi kifizetésére. Erre az igényre azok az önkormányzatok nyújthatnak be pályázatot, amelyek egy lakosra jutó adóerő-képessége nem haladja meg a 32.000 Ft-ot. Önkormányzatunk esetében ez a fajlagos összeg 21.900 Ft/fő.

2.) Az 1.a) pont szerinti rendkívüli támogatásra vonatkozó fontosabb előírások:

- a támogatás lehet vissza nem térítendő és visszatérítendő, meghatározott célhoz, vagy feladathoz kötött,

- a támogatási igényt az év folyamán folyamatosan, de legfeljebb két alkalommal, legkésőbb 2018. szeptember 30-ig lehet benyújtani,

- a támogatási igényről szükség szerint, de legkésőbb 2018. december 10-ig kerül sor döntésre,

- a támogatás megítélésénél vizsgálatra kerül, hogy az önkormányzat kiegyensúlyozott működési feltételei, valamint a kötelező feladatok ellátása biztosított-e,

- ezen a jogcímen nem nyújtható támogatás olyan kiadásokhoz, melyek teljesítéséhez 2017-ben, vagy 2018-ban rendkívüli támogatás került biztosításra, illetve melyek pénzügyi rendezése a pályázat benyújtását megelőzően megtörtént, valamint olyan fizetési kötelezettségekhez, melyek 2017. év előtt keletkeztek és nem jogerős döntésen alapulnak,

- ezen a jogcímen biztosított vissza nem térítendő támogatást a folyósítást.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**38/2018.(VIII.23.)önkormányzati határozat**

Magyargencs Község Önkormányzata úgy döntött, hogy támogatási igényt nyújt be a Magyarország 2018. évi központi költségvetéséről szóló 2017. évi C tv. 3. melléklet I.7. pont és a I.10. pontja alapján a települési önkormányzatok rendkívüli önkormányzati támogatására a települési önkormányzatok működőképességének megőrzésére vagy egyéb, a feladataik ellátást veszélyeztető helyzet elhárítására a pályázati kiírás 1.b) pontjának megfelelően, 1.860.896.- Ft összegben. A Képviselő-testület felhatalmazza a polgármestert a szükséges intézkedések megtételére.

Felelős: polgármester, aljegyző

Határidő: azonnal

**7)Vegyes ügyek**

**Előadó: polgármester**

Boros Tamás polgármester elmondja, hogy a Pápai Vízmű Zrt. megküldte a GDF javaslatot. Rövid távú beruházások nem kerültek megfogalmazásra, ami szerepel, annak forrása pályázat. Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**39/2018.(VIII.23.)önkormányzati határozat**

**Tárgy:** **V14 és tervezett SZ08** viziközmű-rendszer 2019-2033. évi gördülő fejlesztési terv

1. Magyargencs Község Önkormányzat Képviselőtestülete a víziközmű-szolgáltatásról szóló 2011. évi CCIX. törvény 11. § (1) bekezdésében előírt 2019-2033. időtávra szóló V14 és tervezett SZ08számú víziközmű-rendszerre vonatkozó gördülő fejlesztési tervet megtárgyalta.
2. A Képviselőtestület véleményezési jogával élve egyetért a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti felújítási, pótlási tervével.
3. A Képviselőtestület jóváhagyja a Pápai Víz- és Csatornamű Zrt. vagyonkezelésében és tulajdonában lévő víziközművek és vagyonelemek előterjesztés szerinti beruházási tervét.
4. A b.) pontban jóváhagyott gördülő fejlesztési tervben meghatározott fejlesztések, pótlások és beruházások költségeinek pénzügyi forrásait felmerüléskor mindenkori éves költségvetésében biztosítja.
5. A Képviselőtestület a gördülő fejlesztési terv beruházási tervrészét a Pápai Víz- és Csatornamű Zrt. számára véleményezésre megküldi.
6. A Képviselőtestület felhatalmazza a Pápai Víz- és Csatornamű Zrt.-t, hogy a gördülő fejlesztési tervet nyújtsa be a Magyar Energetikai és Közmű-Szabályozási Hivatalhoz.

Határidő: 2018.09.30.

Felelős: polgármester

Boros Tamás polgármester elmondja, hogy a beiskolázási segélyek a rendelet szerint kerülnek kiosztásra.

Tájékoztatja a testületet, hogy a településen működő focicsapat visszalépett a bajnokságból, ebben a szezonban nem játszanak több meccset.

Az iskolában a tanárkérdés megoldódott, a tanév megkezdésére alkalmas az épület. A törött ablakokat kicseréltettük. A vizesblokk szorul felújításra, de az iskola vállalja a felújítását. Az orvosi rendelő felújítására benyújtott pályázatról még nincsen hír. Ha sikerül, még az idén szeretné megvalósítani. A kultúrházra benyújtott pályázat sajnos elutasításra került.

Három felesleges lámpatest leszerelésével kapcsolatosan várja a javaslatokat, hogy esetleg hova lenne szükséges áthelyezni.

Dr. Thoma Elek képviselő megkérdezi, hogy a Sport utcában rendbe teszik a kanyarban lévő árkot?

Boros Tamás polgármester elmondja, hogy mindent rendbe tesznek.

Vida Gábor alpolgármester megkérdezi, hogy a vízelvezetéses pályázatról van-e már hír.

Boros Tamás polgármester elmondja, hogy elutasításra került azzal az indokkal, hogy a költségek a megyei átlag felett vannak, de rossz számítási módszer miatt jött ki ez a rossz eredmény. A fellebbezés benyújtásra került.

Az utolsó napirend zárt ülés keretében kerül megtárgyalásra.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. augusztus 23-i nyilvános ülést 18 óra 15 perckor berekeszti és zárt ülés keretében folytatja tovább.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**